**Fra styret: Mer penger til kommunene**

Kommunenes økonomi er sterk pressa. Fjoråret viste at kommunenes økonomi ikke sto i stil med de oppgavene som er pålagt. Skatteinngangen, pris og lønnsvekst spiste opp handlingsrommet selv for de kommunene som kom relativt godt ut av endringene i inntektssystemet. Heldigvis kom regjeringen med ekstrabevilgninger tett opp til årsslutt.

Arbeiderpartiet skal sikre handlingsrom i kommunene. Rammetilskuddet og de frie midlene må kompensere for uforutsett nedgang knyttet til inflasjon og svikt i skatteinntekter. Ny modell for kommuneskatt skaper usikkerhet også i 2025 – dette må sees på allerede i revidert nasjonalbudsjett våren 2025.

**Vedtak:**

Akershus Arbeiderparti skal sikre forutsigbarhet i kommuneøkonomien og vil allerede i revidert nasjonalbudsjett (RNB) våren 2025 komme med tiltak for å styrke kommuneøkonomien. Saken sendes til årsmøte i Akershus Arbeiderparti.